Unionin tuomioistuimen tuomio (seitsemäs jaosto) 8.3.2012 – komissio vastaan Ranska
(asia C‑596/10)
Jäsenyysvelvoitteiden noudattamatta jättäminen – Arvonlisävero – Direktiivi 2006/112/EY – Alennettujen arvonlisäverokantojen soveltaminen hevoseläimiä, erityisesti hevosia, koskeviin liiketoimiin
1.                     Verotus – Jäsenvaltioiden lainsäädännön yhdenmukaistaminen – Liikevaihtoverot – Yhteinen arvonlisäverojärjestelmä – Verokanta
– Jäsenvaltioiden oikeus soveltaa alennettua verokantaa tiettyihin tavaroiden luovutuksiin ja palvelujen suorituksiin (Neuvoston
direktiivin 2006/112 96–99 artikla ja liitteessä III olevat 1 ja 11 kohta) (ks. 46, 47, 76 ja 80 kohta sekä tuomiolauselma)
2.                     Verotus – Jäsenvaltioiden lainsäädännön yhdenmukaistaminen – Liikevaihtoverot – Yhteinen arvonlisäverojärjestelmä – Verokanta
– Jäsenvaltioiden oikeus soveltaa alennettua verokantaa tilapäisesti – Edellytykset (Neuvoston direktiivin 2006/112 99 ja
110 artikla) (ks. 74, 75 ja 77 kohta)
Aihe
Jäsenyysvelvoitteiden noudattamatta jättäminen – Yhteisestä arvonlisäverojärjestelmästä 28.11.2006 annetun neuvoston direktiivin
2006/112/EY (EUVL L 347, s. 1) 96–99 artiklan ja liitteen III rikkominen – Alennetun arvonlisäverokannan soveltaminen hevoseläimiä,
erityisesti hevosia, koskeviin liiketoimiin
Ratkaisu
1)
Ranskan tasavalta ei ole noudattanut yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY
96–99 artiklan, luettuina yhdessä direktiivin liitteen III kanssa, mukaisia velvoitteitaan, koska se on soveltanut alennettuja
arvonlisäverokantoja liiketoimiin, jotka koskevat hevoseläimiä ja erityisesti hevosia, silloin, kun näitä ei tavallisesti
ole tarkoitettu käytettäviksi elintarvikkeiden valmistuksessa tai maataloustuotannossa.
2)
Ranskan tasavalta velvoitetaan korvaamaan oikeudenkäyntikulut.
3)
Irlanti vastaa omista oikeudenkäyntikuluistaan.